A4-0282/97

Πρόταση κανονισμού (ΕΚ) του Συμβουλίου όσον αφορά την κατανομή των υπηρεσιών χρηματοπιστωτικής διαμεσολάβησης που μετρώνται έμμεσα (ΥΧΔΜΕ) στο πλαίσιο του Ευρωπαϊκού συστήματος εθνικών και περιφερειακών λογαριασμών (ΕΣΟΛ) (COM(97)0050 - C4-0138/97 - 97/0037(CNS)

πρόταση αυτή εγκρίνεται με τις ακόλουθες τροποποιήσεις:

(Τροπολογία 1)

Αιτιολογική σκέψη 6α (νέα).

>Κείμενο μετά την ψηφοφορία στο ΕΚ>

ότι η συλλογή, επεξεργασία και διαβίβαση των δεδομένων καθώς και η αξιολόγηση της προτεινόμενης μεθόδου που προβλέπονται στις διατάξεις του Παραρτήματος ΙΙΙ του παρόντος κανονισμού θα χρειαστεί μια περίοδο τουλάχιστον τεσσάρων ετών από την ημερομηνία δημοσίευσής του στην Επίσημη Εφημερίδα των ΕΚ,

(Τροπολογία 2)

Άρθρο 6

>Αρχικό κείμενο>

Τα κράτη μέλη εφαρμόζουν τις διατάξεις του παρόντος κανονισμού κατά τη διαβίβαση στην Επιτροπή των πινάκων που προβλέπονται στο άρθρο 3 του κανονισμού (ΕΚ) αριθ. ...../96.

>Κείμενο μετά την ψηφοφορία στο ΕΚ>

1. Κατά τη διάρκεια της μεταβατικής περιόδου, τα αποτελέσματα των υπολογισμών που προβλέπονται στο παράρτημα ΙΙΙ του παρόντος κανονισμού, θα διαβιβάζονται σύμφωνα με το ακόλουθο χρονοδιάγραμμα:

- τα αποτελέσματα των ετών 1995, 1996 και 1997 θα δοθούν για πρώτη φορά πριν από το τέλος του 1998[semigr ]

- τα αποτελέσματα για τα έτη 1998, 1999 και 2000 καθώς και οι αναθεωρήσεις των προηγουμένως διαβιβασθέντων αποτελεσμάτων θα υποβληθούν πριν από το τέλος του επόμενου έτους.

>Κείμενο μετά την ψηφοφορία στο ΕΚ>

2. Με βάση αυτά τα αποτελέσματα, η Επιτροπή θα εκπονήσει έκθεση αξιολόγησης το αργότερο στα τέλη Ιουνίου 2001 και θα προτείνει πριν από το τέλος του 2001 την οριστική μέθοδο για την κατανομή των ΥΧΔΜΕ.

>Κείμενο μετά την ψηφοφορία στο ΕΚ>

3. Από την 1η Ιανουαρίου 2002, τα κράτη μέλη θα ανακοινώνουν τα αποτελέσματα του υπολογισμού που πραγματοποιείται σύμφωνα με την οριστική μέθοδο, στο πλαίσιο της διαβίβασης στην Επιτροπή των πινάκων που προβλέπονται στο άρθρο 3 του κανονισμού (ΕΚ) αριθ. 2223/96 του Συμβουλίου της 25ης Ιουνίου 1996 σχετικά με τα ευρωπαϊκά συστήματα εθνικών και περιφερειακών λογαριασμών στην Κοινότητα(1).

(1) ΕΕ L 310 της 30.11.1996, σελ. 1.

Νομοθετικό ψήφισμα που αποτελεί τη γνώμη του Ευρωπαϊκού Κοινοβουλίου επί της πρότασης κανονισμού (ΕΚ) του Συμβουλίου όσον αφορά την κατανομή των υπηρεσιών χρηματοπιστωτικής διαμεσολάβησης που μετρώνται έμμεσα (ΥΧΔΜΕ) στο πλαίσιο του Ευρωπαϊκού συστήματος εθνικών και περιφερειακών λογαριασμών (ΕΣΟΛ) (COM(97)0050 - C4-0138/97 - 97/0037(CNS)

(Διαδικασία διαβούλευσης)

Το Ευρωπαϊκό Κοινοβούλιο,

- έχοντας υπόψη την πρόταση της Επιτροπής προς το Συμβούλιο COM(97)0050 - 97/0037(CNS) ((EE C 124 της 21.4.97, σελ.28)),

- έχοντας κληθεί από το Συμβούλιο να γνωμοδοτήσει σύμφωνα το άρθρο 213 της Συνθήκης ΕΚ (C4-0138/97),

- έχοντας υπόψη το άρθρο 58 του Κανονισμού του,

- έχοντας υπόψη την έκθεση της Επιτροπής Οικονομικής, Νομισματικής και Βιομηχανικής Πολιτικής (A4-0282/97),

1. εγκρίνει, με την επιφύλαξη των τροποποιήσεων που επέφερε σ' αυτήν, την πρόταση της Επιτροπής[semigr ]

2. καλεί την Επιτροπή να τροποποιήσει αναλόγως την πρότασή της, σύμφωνα με το άρθρο 189 A, παράγραφος 2, της Συνθήκης ΕΚ[semigr ]

3. καλεί το Συμβούλιο να συμπεριλάβει, τις τροποποιήσεις που ενέκρινε το Κοινοβούλιο[semigr ]

4. ζητεί να κληθεί εκ νέου να γνωμοδοτήσει στην περίπτωση που το Συμβούλιο προτίθεται να επιφέρει σημαντικές τροποποιήσεις στην πρόταση της Επιτροπής[semigr ]

5. αναθέτει στον Πρόεδρό του να διαβιβάσει την παρούσα γνώμη στο Συμβούλιο και στην Επιτροπή.